CELEX: 32015D0349
Language: el
Date: 2015-03-02 00:00:00
Title: Εκτελεστική απόφαση (ΕΕ) 2015/349 της Επιτροπής, της 2ας Μαρτίου 2015 , για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τις Ηνωμένες Πολιτείες στον κατάλογο τρίτων χωρών ή τμημάτων τους εκ των οποίων επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, όσον αφορά την υψηλής παθογονικότητας γρίπη των πτηνών μετά την εκδήλωση εστιών της νόσου στις πολιτείες Idaho και California [κοινοποιηθείσα υπό τον αριθμό C(2015) 1315]  Κείμενο που παρουσιάζει ενδιαφέρον για τον ΕΟΧ

4.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 60/68
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/349 ΤΗΣ ΕΠΙΤΡΟΠΉΣ
   της 2ας Μαρτίου 2015
   για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τις Ηνωμένες Πολιτείες στον κατάλογο τρίτων χωρών ή τμημάτων τους εκ των οποίων επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, όσον αφορά την υψηλής παθογονικότητας γρίπη των πτηνών μετά την εκδήλωση εστιών της νόσου στις πολιτείες Idaho και California
   
      
         [κοινοποιηθείσα υπό τον αριθμό C(2015) 1315]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει τους κανόνες υγείας των ζώων και δημόσιας υγείας για την εισαγωγή στην Ένωση και τη διαμετακόμιση και την αποθήκευση στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων («τα εμπορεύματα»).
            
         
               (2)
            
            
               Το μέρος 1 του παραρτήματος II της απόφασης 2007/777/ΕΚ περιγράφει τις περιοχές των τρίτων χωρών από τις οποίες η εισαγωγή των εμπορευμάτων στην Ένωση είναι περιορισμένη για λόγους υγείας των ζώων και για τις οποίες εφαρμόζεται περιφερειοποίηση. Στο μέρος 2 του εν λόγω παραρτήματος παρατίθεται κατάλογος τρίτων χωρών ή τμημάτων τους εκ των οποίων επιτρέπεται η εισαγωγή των εμπορευμάτων στην Ένωση, υπό τον όρο ότι τα εμπορεύματα έχουν υποστεί τη σχετική επεξεργασία, όπως ορίζεται στο μέρος 4 του εν λόγω παραρτήματος.
            
         
               (3)
            
            
               Οι Ηνωμένες Πολιτείες περιλαμβάνονται στο μέρος 2 του παραρτήματος II της απόφασης 2007/777/ΕΚ ως τρίτη χώρα από την οποία επιτρέπεται η εισαγωγή και η διαμετακόμιση μέσω της Ένωσης φορτίων εμπορευμάτων που προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα από ορισμένα τμήματα του εδάφους τους ανάλογα με την εκδήλωση εστιών HPAI. Η εν λόγω περιφερειοποίηση αναγνωρίζεται στην απόφαση 2007/777/ΕΚ, όπως τροποποιήθηκε με την εκτελεστική απόφαση (ΕΕ) 2015/252 της Επιτροπής (3), μετά την εκδήλωση εστιών HPAI στις πολιτείες Oregon και Washington. Η απόφαση 2007/777/ΕΚ προβλέπει ότι επιτρέπεται η εισαγωγή των εν λόγω εμπορευμάτων από τις προσβεβλημένες πολιτείες Oregon και Washington στην Ένωση, εφόσον έχουν υποστεί επεξεργασία «D», όπως ορίζεται στο παράρτημα II μέρος 4 της απόφασης 2007/777/ΕΚ («επεξεργασία D»).
            
         
               (4)
            
            
               Οι Ηνωμένες Πολιτείες επιβεβαίωσαν την εκδήλωση εστίας HPAI του υποτύπου H5N2 σε σμήνος πουλερικών στην πολιτεία Idaho στις 20 Ιανουαρίου 2015 και την εκδήλωση εστίας HPAI του υποτύπου H5N8 στην πολιτεία California στις 23 Ιανουαρίου 2015. Οι κτηνιατρικές αρχές των Ηνωμένων Πολιτειών ανέστειλαν αμέσως την έκδοση κτηνιατρικών πιστοποιητικών για φορτία με τα συγκεκριμένα εμπορεύματα που προορίζονταν για εισαγωγή στην Ένωση από τις πολιτείες αυτές και από ένα τμήμα της πολιτείας Oregon, οι οποίες έχουν τεθεί υπό κτηνιατρικούς περιορισμούς σχετικά με την εκδήλωση των νέων αυτών εστιών. Οι Ηνωμένες Πολιτείες έχουν εφαρμόσει, επίσης, πολιτική εξολόθρευσης των πτηνών για τον έλεγχο της HPAI και τον περιορισμό της εξάπλωσής της.
            
         
               (5)
            
            
               Σε συμφωνία που έχει συναφθεί μεταξύ της Ένωσης και των Ηνωμένων Πολιτειών (4) προβλέπεται η ταχεία αμοιβαία αναγνώριση των μέτρων περιφερειοποίησης σε περίπτωση εκδήλωσης εστιών της νόσου στην Ένωση ή στις Ηνωμένες Πολιτείες («η συμφωνία»).
            
         
               (6)
            
            
               Εξαιτίας της εκδήλωσης εστίας HPAI στις πολιτείες Idaho και California, τα εμπορεύματα που προέρχονται από πουλερικά, εκτρεφόμενα πτερωτά θηράματα και άγρια πτερωτά θηράματα από τις εν λόγω πολιτείες και το τμήμα της πολιτείας Oregon, στις οποίες οι κτηνιατρικές αρχές των Ηνωμένων Πολιτειών έχουν θέσει περιορισμούς, θα πρέπει να υφίστανται τουλάχιστον «επεξεργασία D» ώστε να αποφευχθεί η εισαγωγή του ιού HPAI στην Ένωση.
            
         
               (7)
            
            
               Επομένως, το παράρτημα II μέρος 1 της απόφασης 2007/777/ΕΚ θα πρέπει να τροποποιηθεί.
            
         
               (8)
            
            
               Κατά συνέπεια, θα πρέπει να τροποποιηθεί αναλόγως η απόφαση 2007/777/ΕΚ.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Μαρτίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (3)  Εκτελεστική απόφαση (ΕΕ) 2015/252 της Επιτροπής, της 13ης Φεβρουαρίου 2015, για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τις Ηνωμένες Πολιτείες στον κατάλογο τρίτων χωρών ή μερών τους εκ των οποίων επιτρέπεται η είσοδος στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, σε σχέση με την υψηλής παθογονικότητας γρίπη των πτηνών (ΕΕ L 41 της 17.2.2015, σ. 52).
   
      (4)  Συμφωνία μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως έχει εγκριθεί εξ ονόματος της Ευρωπαϊκής Κοινότητας με την απόφαση 1998/258/ΕΚ του Συμβουλίου (ΕΕ L 118 της 21.4.1998, σ. 1).
   
      ΠΑΡΑΡΤΗΜΑ
      Στο παράρτημα II μέρος 1 της απόφασης 2007/777/ΕΚ η καταχώριση για τις Ηνωμένες Πολιτείες αντικαθίσταται από το ακόλουθο κείμενο:
      
         
                     «Ηνωμένες Πολιτείες
                  
                  
                     US
                  
                  
                     01/2014
                  
                  
                     Ολόκληρη η χώρα
                  
               
                     US-1
                  
                  
                     01/2014
                  
                  
                     Ολόκληρη η χώρα των Ηνωμένων Πολιτειών, εκτός από την περιοχή US-2.
                  
               
                     US-2
                  
                  
                     01/2014
                  
                  
                     Η περιοχή των Ηνωμένων Πολιτειών που αντιστοιχεί σε:
                     
                                  
                              
                              
                                 Όλο το έδαφος της πολιτείας Washington.
                              
                           
                                  
                              
                              
                                 Στις επαρχίες Douglas και Malheur της πολιτείας Oregon.
                              
                           
                                  
                              
                              
                                 Στις επαρχίες Canyon και Payette της πολιτείας Idaho.
                              
                           
                                  
                              
                              
                                 Στις επαρχίες Stanislaus και Tuolumne της πολιτείας California.»